Tynset Idrettsforening

Tynset Idrettsforening (stiftet 15. september 1900 som Tønset Idrætsforening) er et idrettslag fra Tynset i Innlandet, som driver med  fotball, friidrett, håndball, judo, orientering, skiidrett, skøyter, svømming, taekwondo, tennis og turn. Dagens navn har de hatt fra 1933 da det ble endret fra det opprinnelige Tønset Idrætsforening.

 Fotball 

Tynset IF Fotball tilhører Trøndelag Fotballkrets og har foran 2016-sesongen sitt A-lag for menn i 2. divisjon for første gang siden 1999.

Etter flere sesonger i 3. divisjon, rykket Tynset ned i 4. divisjon da 3. divisjon ble halvert etter 2010-sesongen.

2011-sesongen endte med direkte opprykk, og Tynset rykket videre opp til 2. divisjon etter 2015-sesongen.

Tynset kom til fjerde runde i cupen i 1980 og møtte Vålerenga hjemme på Nytrømoen. Vålerenga vant 4-0 og ble senere cupmester. Tilskuerrekorden på Nytrømoen er 2500 som var tilstede og så denne kampen.

 Skøyter 
Tynset IF har flere ganger vært teknisk arrangør for norgesmesterskap i hurtigløp på skøyter både alene som teknisk arrangørklubb og i samarbeid med andre klubber med Nytrømoen som arena bortsett fra Allround-NM for junior 1990 som gikk på Savalen.
Uoffisielt Landsmesterskap 1979 for jenter 10–16 år.
Sprint-NM 1977 for damer og herrer.
Allround-NM 1980 for damer senior og junior.
Allround-NM 1983 for herrer.
Enkeltdistanse-NM 1989 for damer og herrer i samarbeid med Hamar IL.
Allround-NM 1990 for junior på Savalen stadion i samarbeid med Savalen Spk og Hamar IL.

Klubben har også fostret flere løpere på godt nasjonalt nivå med deltagelser i både junior-VM, verdenscup og med medaljer i Norgesmesterskap for både senior og junior. Se kategorien for skøyteløpere som har representert Tynset IF for individuelle biografier.

 Referanser 
Bjøntegård, J.; Strand, A.; Sæter, B., 2000, sidene 10–11, Kapittel 3: Tida før start, stiftelse og virksomheten
Bjøntegård, J.; Strand, A.; Sæter, B., 2000, side 77, Kapittel 19: Fotballgruppa – Dommer med båt

 Litteratur 


 Eksterne lenker 


Kategori:Idrettslag i Hedmark
Kategori:Idrettslag etablert i 1900
Kategori:Orienteringsklubber i Norge
Kategori:Skøyteklubber i Hedmark
Kategori:Sport i Tynset
Kategori:1900 i Norge
Kategori:Artikler i skøytesportprosjektet